mteb/NusaParagraphTopicClassification huggingface dataset:
Dina ngalakukeun senam kaséhatan jasmani atawa SKJ, aya lima tahapan. Kahiji nyaeta sikep awal, samemeh ngamimitian latihan, urang kudu boga posisi awak nangtung kalawan taktak rileks. Leungeun duanana aya di gigireun awak sarta kasampak lempeng ka hareup. Nu kadua nyaéta pemanasan, biasana dimimitian ku leumpang di tempat lajeng mindahkeun sirah anjeun ka katuhu jeung kenca, luhur jeung ka handap. Salajengna nyaéta gerakan taktak, teras gerakan panangan sacara dinamis. Pemanasan dilaksanakeun salila 10 menit, gerakan ieu boga tujuan sangkan awak beradaptasi jeung gerakan senam pikeun nyingkahan kram otot.  Katilu nyaéta gerak transisi, gerakan ieu bisa dilakukeun ku jalan leumpang, kekeprok, gerak maju jeung mundur. Kaopat, gerakan inti, gerakan ieu tiasa dilakukeun ku cara ngalempengkeun sareng ngabengkokkeun panangan, ayun jeung ngangkat suku.Biasana, gerakan inti ieu dilaksanakeun salila 15 nepi ka 20 menit. Tungtungna, niiskeun ku gerakan manjang statik. Gerakan ieu boga tujuan pikeun bersantai awak sanggeus ngalakukeun gerakan gancang saméméhna.
Pikeun mesin cuci TOP LOADING, kaunggulan nyaéta mesin kompak sareng harga murah. Suku cadang ogé langkung mirah sareng perbaikan langkung saderhana. Kelemahanna nyaéta yén mesin ieu langkung boros cai, sistem pengeringan henteu garing sapertos beban payun kusabab laju RPM / rotasi tabung rendah sareng hasil cuci henteu bersih sapertos beban payun. Pikeun mesin cuci FRONT LOADING kaunggulan nyaeta hasil cuci leuwih bersih sabab dibanting ku gravitasi, sarta bisa ngahasilkeun cai panas. Pamakéan cai kirang sareng spin drying hasil tina rotasi tube drier sabab model tangtu bisa spin nepi ka 1000RPM. Sedengkeun kalemahanna nyaéta harga mesin anu mahal. Suku cadang mahal sabab sistemna rumit. Sareng anu henteu terang seueur jalma nyaéta yén mesin ieu langkung gampang pikeun nransferkeun warna tina baju anu luntur ka baju sanés kusabab ngagunakeun cai sakedik.
Olahan kiripik emang sok aya wae inovasina. Misalna wae kiripik cau, baheula kiripik cau ngan digoreng ipis panjang teras disamaraan make uyah, ayeuna tos aya rupi-rupi kiripik cau anu disamaraan make coklat bubuk, bubuk enteh hejo, keju, susu, panila, jeung sajabana. Inovasi dahareun ieu alus sabab bisa ngangkat Usaha Kecil Menengah jadi leuwih kasohor. Usaha inovasi cau oge bisa ngabantosan patani cau. Janten dahareun teh aya nilai leuwihna. Jelema nu tadina teu resep kiripik cau lantaran jiga dahareun kolot jadi aya kahoyong kanggo nyobian. Tapi abdi nyalira leuwih resep kana kiripik cau anu original, komo mun kiripikna digoreng ipis pisan.
Usum hujan kieu ditambih ayeuna mah seeur jalmi anu gawe ti imah janten seeur jalmi anu nyadiakeun jajanan jang opieun di imah sabari kuliah atawa gawe. Adi abdi sareng rerencangan barudak karang taruna icalan baso aci. Asalna mah baso aci na ngan diical di lapangan RT hungkul. Tapi seeur oge jalmi anu sanes anu hoyong nyobian baso aci tulang anu ngeunah eta, janten maranehna nyieun baso aci anu dibungkusan jeung tiasa dibawa jeung disimpen lila. Baso acina didamel nyalira, bungbu sareng topingna oge ngaracik sorangan. Hiji bungkus baso aci dihargaan lima belas rebu, eusina tos aya lima baso aci gajih jeung baso aci tulang sareng aya oge batagor lidah jeung siomay ditambih bungbu jeung jeruk nipis.
Abdi paling resep ngadahar cireng. Komo mun cireng isi keju atawa hayam suir. Rasana garing di luarna tapi geunyal di jero na. Cireng oge paling ngeunah lamun dicocol jeung sambel atawa bungbu kacang. Tapi aya oge cireng bumbu rujak anu dicocolkeun ka bungbu kacang jeung kecap nu amis lada. Cireng paling ngeunah didahar pas keur haneut-haneutna lantaran upami tos tiis biasana janten liat jeung sesah digegel. Cireng isi anu paling ngeunah nyaeta cireng isi anu kulit luarna ipis tapi eusianna seeur. Karesep abdi nyaeta cireng isi keju jeung cireng isi hayam suwir lada. Aya oge cireng anu tos aya ti baheula nyaeta cireng isi bunbgbu pecel atawa kacang anu diulek jeung cengek.
Hiji mangsa, di hiji kota nu remen katarajang lini, aya saurang lalaki nu ngaranna Budi. Budi teh jalma anu bener-bener merhatikeun kasalametan kulawargana sarta hayang mastikeun imahna aman lamun aya lini. Ku alatan eta, manehna mimitian nyiapkeun imahna sangkan bisa tahan gempa. Budi mutuskeun pikeun ngawangun imah anu kuat sareng tahan gempa nganggo bahan anu kualitas luhur. Sajaba ti eta, anjeunna oge masang kaca laminasi dina jandela imahna, sarta ngalereskeun struktur imahna sangkan teu gampang ambruk. Anjeunna oge masang konci panto sareng jandela anu kuat supados henteu gampang dibuka nalika aya gempa. Henteu ngan eta, Budi oge nyiapkeun alat-alat darurat sareng panyalindungan anu diperyogikeun nalika aya gempa. Anjeunna nyayogikeun alat-alat sapertos obat-obatan, tuangeun, inuman, batre cadang sareng alat pemadam seuneu. Anjeunna oge ngajak kulawargana pikeun latihan babarengan dina kaayaan darurat sapertos gempa bumi.
Saméméh milih ingon-ingon mana nu rék dipésér, aya alusna urang apal tiheula syarat-syarat pikeun sasatoan qurban anu kudu diperhatikeun saperti ieu di handap: Sato-sato kurban téh aya dina wangun ingon-ingon, nyaéta onta, sapi jeung embé, boh. domba atawa embé biasa.
Geus nepi ka umur anu diwajibkeun syari’at dina bentuk jaza’ah (satengah taun) ti domba atawa tsaniyyah (penuh taun) ti nu lian.
Ats-Tsaniy onta nya eta anu geus sampurna umur 5-6 taun
AtsTsaniy sapi téh nu geus sampurna umur 2 taun
Ats-Tsaniy embe nya eta anu geus sampurna umur 1-2 taun
Al-Jadza'ah domba nyaeta anu umurna 6 bulan
Bébas tina aib (cacat) anu ngahalangan kaabsahanna, nyaéta naon anu geus dijelaskeun dina hadits Nabi shallallahu 'alaihi wa sallam.
Liburan anu paling seru anu kantos kuring cobian nyaeta liburan ka gunung. Kuring mutuskeun ulin ka gunung di tengah usum panas. Abdi sareng rerencangan ngamimitian perjalanan kalayan angkat ti bumi enjing-enjing. Urang liren di hiji desa di parapatan jalan pikeun nyewa mobil kanggo mawa urang ka gunung. Sanggeus sababaraha jam perjalanan, urang dugi di gunung. Urang ngarasa bagja pisan sabab bisa nempo pamandangan anu kacida endahna. Urang leumpang sabudeureun gunung tur ngarasakeun panorama alam anu geulis. Urang oge nganjang ka sababaraha tempat wisata di sakuriling gunung. Urang ngarasa bagja pisan sabab bisa ngarasakeun pamandangan alam nu endah jeung rupa-rupa kagiatan salami di gunung.
Pas Ibnu Abbas ngajak hiji sobat jang panggih jeung hiji awewe nu mangrupakeun ahli sawarga, manehna kulitna hideung, nu pernah panggih jeung Nabi SAW jeung menta doa jang panyawatna. Tapi Nabi nyieun pilihan jang awewe eta, nyaeta lamun manehna sabar, awewe eta bakal asup ka sawarga. Pas geus dicageurkeun, eta terbatas kana nyageurkeun. Jadi manehna diber nyaho lamun manehna resep sawarga, manehna menta ka Rasulullah SAW jang ngadoakeun meh oratna teu kabuka, jeung Rasulullah SAW ngadoakeunna. Tuluy awewe eta menta ka Rosulullah SAW kasabaran hirupna nepikeun ka Allah bakal mere sawarga. Kaputusan jang sabar dijieun ku kayakinan anu luhur. Pahal nu alus jang hiji jelema nu sangsara nyaeta sawarga.
Ngalibetkeun pagawe dina nyieun kaputusan mangrupa salah sahiji tips pikeun nyegah bangkrut. Salaku nu boga usaha, anjeun teu kudu egois, coba campur jeung pagawe sarta ngadangukeun pikiran karyawan. Bisa jadi nalika anjeun ngabahas sareng karyawan, aranjeunna gaduh ide anu alus pikeun ngembangkeun bisnis sareng anjeunhenteu acan mikirkeunana.Saatos nyobian nampung input ti karyawan, anjeun tiasa konsultasi sareng profesional anu memang tiasa dianggo salaku panutan pikeun bisnis anjeun. Penting pikeun anjeun ningali masalah bisnis tina sababaraha sudut pandang. Ieu bisa mantuan Anjeun dina nyieun kaputusan. Konsultasi sareng para ahli tiasa ngabantosan anjeun nampi sudut pandang anyar ngeunaan usaha.Salian ti meunang ideu anyar, anjeun oge tiasa ningali kinerja sareng kontribusina pikeun perusahaan.
Kiwari sabenerna televisi atawa urang leuwih ngenaheun nyebutna tivi dipaké pikeun tujuan pangajaran jeung informasi anu di siarkeun ameh gampang diakses ngaliwatan siaran udara ka udara sarta anu bisa disambungkeunngaliwatan satelit. Anu disaksian dina layar televisi téh kabéhanana unsur gambar jeung sora. Jadi aya dua unsur anu ngalengkepanana, nyaéta unsur gambar jeung unsur sora. Rekaman sora jeung gambar dijieun di stasion televisi robah jadi pulsa listrik. Geter listrik ieu dibikeun ka pamancar, pamancar ngarobah geter listrik janten gelombang éléktromagnétik, gelombang éléktromagnétik ieu katangkep ku satelit. Ngaliwatan satelit, gelombang éléktromagnétik dipancarkeun sahingga jalma bisa lalajo siaran televisi anu biasa di tongton ku urang unggal poe.
Wirausaha teu kudu nungguan modal gede, atawa nungguan urang geus dewasa. Nu paling penting mah nyaho pasar, ngameh nyaho naon nu bakal ku urang jual. Apakah wirausaha jasa atawa wirausaha produk. Jeung penting diajarkeun wirausaha ti leuleutik teh ngarah jadi kabiasaan nu alus jeung itung-itung bekel ka hareupna pas dewasa. Nu karasa ku urang mah ngeunah sih wirausaha teh, sabab euweuh batur nu nitah-nitah urang, lantaran urang jadi bosna sorangan. Waktu oge jadi milik urang, jadi mun daek nya jualan mun henteu nya teu kudu, tapi ari alusna mah konsisten. Sakapeung mah awal-awal pasti dibingungkeun ku "rek jualan naonnya?" tah ieu mindeng ka alaman oge ku urang, anu tungtungna mah jadi teu jadi muka wirausaha, saking loba nu dipikirkeunna.
Gereja Katedral Bandung atawa St. Petrus nyaeta gereja Katolik anu aya di Bandung, Jawa Barat. Lokasi Gareja Katedral Bandung aya di Jalan Merdeka No. 14 Kota Bandung. Gereja Katedral Bandung gampang dikenal lantaran ku hateupna anu luhur sareng gaya arsitektur neo-Gothic. Gereja Katedral Bandung dimimitian taun 1878 nalika Bandung masih jadi ibukota Karesidenan Priangan. Waktu harita Bandung tacan aya ibadah katolik, ku kituna didatangkeun saurang pandita ti Cirebon anu aya di Vikariat Apostolik Batavia. Teras dina taun 1884, Gereja kahiji di Bandung diwangun nu ukuranana ngan 8 x 21 meter pasagi anu dilengkepan ku hiji pastoran di Schoolweg anu ayeuna janten Jl. Merdeka.
Dina ultah kuring anu ka-16, indung kuring ngagaleuh kuring kaméra salaku hadiah. Kaméra henteu ageung teuing ukuranana sareng warna pérak. Di sisina aya gantungan supados henteu gampang leupas nalika dianggo. Kaméra ogé dilengkepan ku kantong salaku tempat nyimpen saatos dianggo. Hasil gambar anu urang hayang tiasa diedit heula nganggo fitur éfék anu tos aya tina kaméra éta sorangan, teras upami mémori pinuh, urang tiasa mindahkeun gambar éta kana laptop. Ampir unggal poé kuring sok motret maké kaméra karesep kuring, bisana kuring moto taneman jeung kulawarga kuring. Nepi ka ayeuna kamerana masih keneh aya tur masih tiasa dianggo leres kumargi abdi sok ngurusna.
Lamun orok geus lahir, aya upacara anu biasana dilakukeun ku urang Sunda, nyaeta Miara Tembuni. Tembuni teu meunang dipiceun di mana wae, tapi kudu dilaksanakeun upacara nalika ngubur atawa miceun ka walungan. Ieu kusabab tembuni dianggap duduluran orok. Tembuni biasana dijagi, dibersihkeun teras dilebetkeun kana pendil anu dicampurkeun sareng bungbu uyah, asem jawa sareng gula beureum teras ditutupan ku lawon bodas. Paraji bakal mawa pendil ku lawon panjang sarta ditutupan ku payung tuluy dikurebkeun di pakarangan atawa dipiceun ka walungan nurutkeun adatna. Upacara ngubur tembuni dibarengan ku bacaan du’a pikeun kasalametan. Deukeut kuburan, lampu hurung nepi ka tali pusar orok misah tina beuteungna.
Desktop replacement nyaeta salah sahiji tipe laptop nu didesain sacara khusus jang tujuan nga akomodir kamampuan hiji PC dina bentuk laptop. Khususna lamun ngabutuhkeun laptop jang pagawean nu beurat, misalna edit jeung render video, animasi, sarta pagawean beurat sejen nu merlukeun performa nu leuwih. Sanajan kitu, bentuk laptop tipe ieu leuwih gede jeung leuwih beurat lamun dibandingkeun jeung laptop dina umumna. Bodi nu beurat ieu ngamungkinkeun supaya laptop bisa tetep tiis sanajan digunakeun dina durasi anu lila. Salian ti eta, laptop ieu oge umumna dilengkepan ku ukuran layar nu leuwih ti 14 inci jeung ngamungkinkeun jang dipake ku laluasa jeung nyaman.
Mun nuju beunang ku karugian teh, jalma mah kadang sok ngalaman sedih nu kabina-bina. Karugian teh datangna teu tangtu jeung teu bisa diprediksi. Dina ngahadapi kasus karugian, jalma sok katingali pisan kasedihna. Kadang mah seueur nu nepi ka depresi atawa stres, malah nu leuwih buruk na mah nepi ka bunuh diri. Aya oge nu nepi ka gangguan jiwa sabab jero teuing mikiran cobaan nana. Mun usaha na bangkrut teh sok kadang hulang huleng sorangan, sok jadi leuwih temperamen, sensitif, jeung sajabana. Tah, mun keur kieu teh kudu eling jeung loba tawakal supaya bisa dikiatkeun tinu sagala rupi cobaan nu datang.
Dinten kamari abdi nonton permaenan sepak bola antara timnas Indonesia ngalawan Vietnam. Abdi nungkulan pisan ti mimiti dugi ka beres. Biasana mah sok babari bosen, ieu mah asa sumanget pisan nontonna sabab aya idola abdi. Sadaya pemaen timnas teh diidolakeun pisan ku abdi sabab dedikasina ka Indonesia. Meskipun hasil akhirna imbang, tapi abdi cukup atoh sabab loba peluang jang Indonesia nuetak gol. Abdi ngarasa bangga pisan ka timnas nu ayeuna sabab bisa ngabuktikeun yen anjeunna layak jeung nunjukeun boga kualitas nu hade. Sagala perjuangan na teh mulai manggih katerang saeutik-saeutik. Timnas nu ayeuna mah emang pantes diidolakeun pisan sabab kualitasna.
Pangalaman Lebaran Idul Fitri: Momen-momen Kumpul Keluarga dina Hari Raya Idul Fitri Idul Fitri mangrupa poé anu istimewa pikeun umat Islam sabab mangrupa poé kameunangan pikeun umat Islam anu geus nahan hawa nafsu salila bulan puasa Ramadhan.
Dina Idul Fitri, unggal kulawarga miboga tradisi sorangan, boh umat Islam di Indonésia boh di mancanagara.
Di kulawarga kuring, nalika Idul Fitri datang, sadaya anggota kulawarga ngumpul pikeun ngalaksanakeun solat Idul Fitri babarengan.
Réngsé ngado’a, urang ngararasakeun masakan anu diasongkeun dina méja. Biasana urang ngadahar opor ayam kumplit ku sangu sareng kentang kriuk. Ema geus nyiapkeun masakan keur Idul Fitri ti peuting nu geus di jieun ku indung sakulawarga.
Di shopee, seueur pisan usaha jasa anu laris sareng sigana tiasa ditiru. Pasar shopee anu lega ngamungkinkeun sagala rupa jasa anu kami anggap teu aya gunana pikeun dijual. Sacara teknis, sadaya usaha sampingan mah tiasa dilakukeun sacara online, ti mimiti ngajual mobil di Bali. Nu tinggaleun mah aya komisi leutik keur bapa kuring nu mantuan ngajualna, mun aya nu rek panggih jeung mariksa barang, biasana mah sok diajak asup ka komplek perumahan, ari aya nu pesen via Toko Hijau mah ngan nyadiakeun. pilihan dimana kurir datang ka imah kuring. Ku kituna kuring ngan pek, nungguan kurir datang, nungguan barang datang jeung duit disbursed ku sorangan. Janten enya, sacara téknis ngadamel usaha mobil bekas tiasa dilakukeun sacara online. Salami anjeun teu kapikiran yén pakarangan atawa interior imah téh semi siga pangepul rongsok.
Aya sababaraha cara pikeun ngabersihan kaméra supados awét. Kahiji urang kudu nyiapkeun parabot pikeun ngabersihan kaméra munggaran. Parabot ieu di antarana: Leungeun blower, lawon Microfiber, Lens meresihan pulpen atawa lénsa pulpén, sikat lemes, Lens meresihan cairan, soft cotton buds, jeung Tissue. Paké blower leungeun, urang tiasa nyingkirkeun kokotor sareng lebu dina permukaan lensa tanpa kedah misahkeunana heula. Pikeun kéngingkeun hasil anu maksimal, nyemprot cairan pembersih pikeun ngaleungitkeun lebu sareng kokotor. Lembut usap beungeut lénsa atawa kaméra maké lawon microfiber. Salajengna, bersihkeun sensor sareng LCD ogé kusabab sénsor anu kotor mangaruhan langsung kana poto anu dihasilkeun. Oge bersihkeun awak kamera sacara saksama sabab awak kamera pangseringna disentuh, bersihkeun make kaen microfiber sangkan teu aya kokotor.
Senjata nyaeta pakakas anu dipake pikeun maéhan, nganyenyeri atawa ngancurkeun hiji hal. Senjata oge bisa dipake pikeun ngajaga tur pertahanan diri. Sedengkeun istilah tradisional asalna tina kecap “tradisi”.nuduhkeun kabiasaan jeung kabiasaan anu dumasar kana aturan atawa norma hal-hal anu tangtu anu diwariskeun ti generasi ka generasi bieu robah bentukna nepi ka ayeuna. Senjata tradisional sorangan bisa dihartikeun salaku produk budaya anu raket patalina jeung masarakat. Indonesia teh nagara anu beunghar pisan ku tradisi budayana. budaya unik, geulis tur euweuh kadua di dunya. Hiji anu ngabeungharan budaya Indonesia mangrupa senjata tradisional. Senjata Tradisional mangrupa salah sahiji warisan budaya Indonesia anu dipake ku suku-suku daerah di jaman baheula salaku panyalindungan diri tina serangan musuh, tani atawa ngebon, malah moro sababaraha pakarang tradisional nu dipercaya ngandung nilai mistis, contona kawas keris anu asalna ti wewengkon Jawa. Jeung ayeuna, pakarang tradisional jadi jati diri jeung ciri masarakat satempat. Senjata tradisional boga rupa-rupa wangun jeung motif anu beda-beda, ampir di unggal propinsi di Indonesia.
Sapédah listrik nyaéta kandaraan roda dua anu dilengkepan pedal anu sumber énergina nyaéta listrik. Sapédah listrik henteu tiasa dianggo dina jalur pejalan kaki, tapi tiasa dianggo dina jalur anu dibagikeun salami aranjeunna ngarambat di handap 25 kilométer per jam. Sapédah listrik ogé tiasa dianggo di jalan raya. Kontrol motor dina sapédah listrik tiasa nganggo rotasi cengkraman, sapertos motor, atanapi nganggo sénsor dina panangan. Kelas sapédah listrik anu paling ekonomis biasana ngagunakeun motor bantu listrik anu dikontrol ku rotasi cengkraman. Modél sapertos kieu kawilang langkung mirah kusabab padamelan motor listrik henteu aya hubunganana sareng rotasi pedal.  Beuki variatif sabab mun batréna béak, urang bisa ngayuh sapedah kawas sapedah pada umumna.
Baheula, aya budak lalaki ngaranna Dito, digedekeun di sisi basisir. Saban ningali ombak gede ngagelebug, hatena sok deg-degan. Nalika anjeunna yuswa dalapan taun, bapana nyandak anjeunna surfing pikeun kahiji kalina. Ti dieu, Dito kapanggih minat jeung karepna kana selancar. Anjeunna mikanyaah sensasi ombak badag, sailing laut kabuka, sarta ningali kaendahan alam sabudeureun anjeunna. Lila-lila, Dito beuki loba latihan jeung ningkatkeun kaahlian selancarna. Anjeunna oge milu dina sababaraha kontes selancar sareng meunang sababaraha di antarana. Sanajan mimitina loba anu nganggap remeh kana olahraga selancar, Dito teu kungsi ngarasa geus leungit karep jeung tekadna. Anjeunna terus latihan kaahlian na, sanajan anjeunna ngalaman sababaraha tatu tina ragrag kaluar papan selancar na.
Jaman ayeuna tos seeur pisan inovasi sambel. Seeur sambel anu tos dicampur jeung lauk atawa daging. Aya oge anu paling kasohor nyaeta sambel cumi adin. Sambel cumi asin paling ngeunah didahar jeung sangu haneut jeung kurupuk. Nyieun sambel cumi hese hese gampang. Kahiji siapkeun heula cumi asin na anu tos dikeeum cai panas, cumi tiasa dipotong-potong atanapi teu dipotong oge wios. Teras urang siapkeun bungbuna nyaeta cabe bereum, bawang bodas, bawang bereum, jeung cengek anu dihaluskeun, tiasa diulek atanapi diblender. Upami tos siap urang goreng heula cumi asin na sakedap teras dijait. Di minyak urut cumi lebetkeun salam jeung sereh teras sambel anu tadi. Lebetkeun oge bungbu uyah jeung gula teras lebetkeun cumina, pasak nepikeun sambelna asak.
Tari Yapong mangrupa salah sahiji tarian anu gumbira. Sanajan ngaranna ampir sarua jeung tari Jaipong, duanana béda. Lamun tari Jaipong mangrupa tari sosial, tari Yapong biasana mintonkeun atmosfir gumbira. Dicutat rujukan séjén dina buku Ning karya Niken & Anjar, tari Yapong diciptakeun ku Bagong Kussudiardja, seniman anu ngajadikeun tarian ieu tari tradisional pikeun pagelaran. Tapi lila-lila, tari ieu jadi tarian pikeun ngeusian acara lantaran tarian ieu pinuh ku variasi. Pikeun nyieun tari Yapong ieu, Bagong Kussudiardja ngayakeun panalungtikan salila kurang leuwih tilu bulan. Anjeunna maca buku sajarah Pangeran Jayakarta, teras ngulik poto sareng film, sareng niténan kabiasaan masarakat Betawi. Anjeunna ogé ngahubungi humanis sareng seniman anu aktip ngajajah kasenian rahayat di Jakarta sareng sabudeureunana.
Aya daerah di indonesia nyaeta di Aceh anu masih kuat nerapkeun hukum adat. Tokoh tokoh adat di aceh tetep kuat nyekel jeung mertahankeun hukum adat d aceh tina tanggal 19 Desember 2000 nepi ka ayeuna, ieu di gunakeun kalawan alesan pikeun nyegah papisahna aceh ti Republik Indonésia dimana gejolak gerakan aceh merdeka geus nepi ka puncakna.  Hukum adat di aceh nyaeta hukum adat anu nuduhkeun kana katangtuan al-qur’an jeung hadits. Tapi ku diberlakukanna hukum syariat Islam di Aceh, loba reaksi ti masarakat. Pro jeung kontra ngeunaan masalah ieu terus diungkabkeun ku warga masarakat anu nganggap yen aksi ieu kaasup diskriminasi sosial ka masarakat non-Muslim di Aceh.
Kemping mangrupikeun kagiatan anu seru. Seueur tempat wisata alam gaduh lahan khusus pikeun kemping. Nanging, aya sababaraha hal anu kedah disiapkeun upami urang hoyong kemping di tempat wisata alam. Mimiti anjeun kedah nyiapkeun alat sareng kaperluan salila kemping. Ieu kalebet tenda, sleeping bag, sareng bahan-bahan pasakan. Upami teu gaduh alat ieu, uran tiasa nyewa atanapi ngagaleuh di toko outdoor. Teras, pastikeun urang mawa cukup dahareun jeung cai pikeun kaperluan kémping. Sanggeus nyiapkeun parabot jeung kaperluan anu disiapkeun, lengkah saterusna nyaeta nangtukeun tempat kempingna. Anjeun tiasa milih tempat anu caket sareng sumber cai atanapi tempat anu bisa ngalindungan urang tina angin. Tong hilap nengetan aturan sareng peraturan anu berlaku di tempat wisata alam anu dipilih. Sadugina ka tempat kemping, lengkah salajengna nyaeta masang tenda. Upami urang teu acan kantos masang tenda sateuacanna, pastikeun urang nyuhunkeun bantosan ka petugas anu aya di dinya atanapi nonton pidio tutorial ngeunaan cara masang tenda anu leres. Ulah hilap oge masang tenda urang dina tempat anu datar sareng ditangtayungan tina hujan. Janten, upami urang bade kemping di tempat wisata alam, pastikeun nyiapkeun alat-alat sareng suplai anu diperyogikeun, tangtoskeun tempat kémping anu leres, sareng pasang tenda kalayan cara nu leres.
Kerak telor, kadaharan tradisional anu asalna ti Jakarta, Indonesia. Kadaharan ieu didamel tina endog, sangu, kalapa anu di sangrai sareng rempah-rempah sapertos bawang bodas, bawang beureum, cikur, jahe, sareng cabe. Endog sareng sangu dicampur sareng dipanggang dina areng. Sanggeus asak, kulit endog bakal disuguhkeun ku taburan bawang goreng sareng ditambah saos cabe. Kadaharan ieu biasana didahar sareng sangu sareng daging atanapi lauk. Kerak telor oge salah sahiji masakan nu pang populerna di Jakarta, sarta mineng disajikeun dina kawinan jeung pesta. Kerak telor seeur diical make gendongan. Kerak telor tiasa dijadikeun kadaharan utama atawa kadaharan panutup. Kerak telor tetep ngeunah didahar pas panas keneg atawa tos tiis.
Saur abdi mah masak gogorengan atawa tumisan teh babari keneh dina katel dari pada dina teflon. Dina katel mah babari ngadukna da laluasa teu sieun bahe. Amun na teflon mah sok hareurin nya deet deuih cekungan na jadi sok awur-awuran kamana-mana. Masak na katel mah tereh asak deuih sabab bahan na nu babari panas. Terus mun teflon mah susuk na kudu nu kai atawa palastik. Ah katel mah susuk naon wae ge bisa, sabab moal ngaruh nyieun tapak goresan. Jeung deuih katel mah asa bisa jang ngagoreng sagala ge, lauk asin, tumisan, daging, jeung sajabana. Mun na teflon ngagoreng asin mah duh asa ku lebar jeung teu pantes ningalina. Mantak sakumaha seueur teflon ge angger we abdi masak sapopoe mah ngangge katel we lah.
Naek turun tangga mangrupakeun salah sahiji praktek aktivitas fisik sapopoe anu boga rupa-rupa mangpaat kasehatan. Naek turun tangga salila lima belas menit bisa ngaduruk sahenteuna genep puluh lima kalori. Urang tiasa ngalakukeun kagiatan ieu dimana wae, kalebet di bumi atanapi di tempat gawe. Salaku tambahan, urang oge tiasa nambihan sababaraha rupa kagiatan, contona ningkatkeun kagancangan nalika naek sareng turun tangga atanapi mawa beurat tiasa ngabantosan ngaduruk langkung seueur kalori. Nalika olahraga naek sareng turun tangga, urang tiasa ngalakukeun na sabari nyepengan atanapi henteu. Eta sadayana gumantung kana kasaimbangan awak urang sabab bisa wae urang hoyong ngagerakkeun suku urang langkung gancang sareng masih peryogi kasaimbangan.